ଭୁବନେଶ୍ୱର, ଅକ୍ଟୋବର ୨୪(ଲୋକାଲ ୱାୟାର): ୨୫ତମ କୋଲକାତା ଇଣ୍ଟରନ୍ୟାସନାଲ୍ ଫିଲ୍ମ ଫେଷ୍ଟିଭାଲ୍(କେଆଇଏଫଏଫ୍) ଲାଗି ମନୋନୀତ ହୋଇଛି ବହୁଭାଷୀ ସିନେମା 'ପାଟଣାଗଡ଼' ।
ଆସନ୍ତା ନଭେମ୍ବର ୮ରୁ ୧୫ତାରିଖ ପର୍ଯ୍ୟନ୍ତ ଅନୁଷ୍ଠିତ ହେବାକୁ ଥିବା ଏହି ଫେଷ୍ଟିଭାଲର ପ୍ରଥମ ଦିନରେ ଫିଲ୍ମଟି ପ୍ରଦର୍ଶିତ ହେବ । ସେହି ଦିନ ଏହା ରିଲିଜ୍ ହେବ ବୋଲି ପ୍ରଯୋଜନା ସଂସ୍ଥା ପକ୍ଷରୁ ସୂଚନା ମିଳିଛି ।
ମାତ୍ର ଏହାକୁ ଉକ୍ତ ଫେଷ୍ଟିଭାଲରେ ପ୍ରଦର୍ଶିତ ନ କରିବାକୁ ଫେଷ୍ଟିଭାଲ୍ ଡାଇରେକ୍ଟରଙ୍କୁ ନିବେଦନ କରିଛନ୍ତି ପାଟଣାଗଡ଼ ପାର୍ସଲ୍ ବୋମା ବିସ୍ଫୋରଣ ଘଟଣାର ପୀଡ଼ିତ ରବୀନ୍ଦ୍ର କୁମାର ସାହୁ ଓ ସଂଯୁକ୍ତା ସାହୁ ।
ଶ୍ରୀ ସାହୁ କହିଛନ୍ତି, ସିନେମା ନିର୍ମାଣ ହେବା ଦିନଠୁ କୁହାଯାଉଛି ଏହା ଏକ ସତ୍ୟ କାହାଣୀ । ପାଟଣାଗଡ଼ ପାର୍ସଲ୍ ବୋମା ବିସ୍ଫୋରଣକୁ ଆଧାର କରି ନିର୍ମିତ ହୋଇଛି ଫିଲ୍ମ 'ପାଟଣାଗଡ଼' ।
ତେଣୁ ଆମର ମତାମତ ନ ନେଇ ଏହା କରିବା କେତେ ଦୂର ଠିକ୍? ଯିଏ ସିନେମା କରିଛନ୍ତି ମୁଁ ତାଙ୍କୁ ବାରମ୍ବାର ଭେଟିବାକୁ ଚାହୁଁଛି । ସେ ଆସୁନାହାନ୍ତି ।
ଯଦି ଏ ଘଟଣାକୁ ନେଇ ସିନେମା କରୁଛନ୍ତି, ଭଲ କଥା କିନ୍ତୁ ଅନ୍ତତଃ ପକ୍ଷେ ଆମକୁ ଜଣାଇବାର ଥିଲା । ମୁଁ ତ ନିଜେ ସୁଟିଂ ସେଟକୁ ଯିବାକୁ ବି ରାଜି ଥିଲି । ହେଲେ ମୋତେ ସେହି ସୁଯୋଗ ଦେଲେ ନାହିଁ ।
ଯେହେତୁ ମୋ ପରିବାର ଘଟଣା ସହ ଜଡ଼ିତ ତେଣୁ ଫିଲ୍ମରେ କ'ଣ ରହୁଛି ମୁଁ ଜାଣିବାର ଆବଶ୍ୟକତା ରହିଛି । ସେଥିପାଇଁ ପାଟଣାଗଡ଼ ସବଡିଭିଜନ୍ କୋର୍ଟରେ ମୁଁ ଏକ କୋଟି ଟଙ୍କାର ମାନହାନି ମକଦ୍ଦମା କରିଛି ।
କୋର୍ଟ ବନ୍ଦ ଥିବାରୁ କେସକୁ ଦୀର୍ଘ ୧୫ ମାସ ବିତିଗଲାଣି । କୌଣସି ଫଇସଲା ହୋଇପାରୁନି । ନାଁ ମୂଳ କେସ୍ର ଫଇସଲା ହେଉଛି ନା' ଏହି ଫିଲ୍ମକୁ ନେଇ ହୋଇଥିବା କେସର ।
ତା' ଭିତରେ ସିନେମା ସୁଟିଂ ହୋଇ ରିଲିଜ୍ ହେବାକୁ ବସିଲାଣି । ତେଣୁ ମୁଁ ଅନୁରୋଧ କରିଛି, ପର୍ଯ୍ୟନ୍ତ ଏହି କେସର କୌଣସି ଫଇସଲା ହୋଇନାହିଁ ସେ ପର୍ଯ୍ୟନ୍ତ ଫିଲ୍ମଟି ପ୍ରଦର୍ଶିତ କରାନଯାଉ ।
ଏହାକୁ ନେଇ ଫିଲ୍ମର ପ୍ରଯୋଜକ ଶ୍ରୀଧର ମାର୍ଥା କହିଛନ୍ତି, ଆମେ ତାଙ୍କ କାହାଣୀ ନେଇ କରିନୁ । ଆମର କାହା ସହ କିଛି ସମ୍ପର୍କ ନାହିଁ । ଘଟଣା ଘଟିଲା, ଟିଭି, ଖବରକାଗଜରେ ବାହାରିଲା ।
ତାକୁ ଦେଖି କାହାଣୀ ପ୍ରସ୍ତୁତ କଲୁ । ଏମିତିକି ପାଟଣାଗଡ଼ରେ କେସ୍ ହୋଇଛି ବୋଲି ବି ଆମକୁ ଜଣା ନାହିଁ ।
କେବଳ ହାଇକୋର୍ଟରେ ପୁଞ୍ଜିଲାଲଙ୍କ ପତ୍ନୀ କେସ୍ କରିଥିଲେ ସେ ପରେ କେସକୁ ପ୍ରତ୍ୟାହାର କରିନେଲେ । ତେଣୁ କିଏ କ'ଣ କହୁଛି ସେଥିରେ ଆମର କିଛି କହିବାର ନାହିଁ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
